Galaxy On6 को 14,490 रुपये में बेचा जाएगा। यह फ्लिपकार्ट के अलावा सैमसंग ऑनलाइन शॉप पर मिलेगा। अभी यह फोन ब्लैक और ब्लू रंग में उपलब्ध होगा। गैलेक्सी ऑन6 खरीदने वाले ग्राहक 49 रुपये में फ्लिपकार्ट के मोबाइल प्रोटेक्शन प्लान को चुन सकते हैं। इसके अलावा चुनिंदा बैंक के क्रेडिट/डेबिट कार्ड के साथ बिना ब्याज़ वाले ईएमआई का विकल्प भी है। Samsung Galaxy On6 खरीदने पर Jio सब्सक्राइबर 2,750 रुपये का इंस्टेंट कैशबैक पाएंगे। इसके लिए 198 रुपये या 299 रुपये वाले प्लान से रीचार्ज कराना होगा। इसके अलावा यूज़र को 198 रुपये या उससे महंगे प्लान से पहली चार बार रीचार्ज करवाने पर डबल डेटा का फायदा मिलेगा।